Danske priser på Xpengs opdaterede G6 og G9

Xpeng er nu klar med danske priser på de to faceliftede udgaver af henholdsvis G6 og G9. Begge modeller er udstyret med Xpengs 800 V-arkitektur og understøtter opladning med op til 525 kW, hvilket gør det muligt at lade fra 10 til 80 % på omkring 12 minutter.

Xpeng G6 har fået det mest markante designmæssige løft, mens G9 fokuserer på teknologiske opgraderinger. Samtidig er mængden af standardudstyr øget i begge modeller.

Xpeng G6 tilbydes fortsat i tre varianter: Standard Range, Long Range og Performance. Standard Range har et mere enkelt udstyrsniveau, mens Long Range og Performance får blandt andet nappalæderkabine, massagefunktion i forsæderne og digitalt bakspejl.

Xpeng G6.

Udvendigt får G6 et opdateret design med bredt LED-lysbånd foran og karakteristiske baglygter. Den orange farve udgår og erstattes af den nye farve Stellar Purple.

Xpeng G6 til under 300.000

Priserne for Xpeng G6 starter ved 299.900 kr. for Standard Range. Long Range koster 349.900 kr., mens Performance-udgaven koster 379.900 kr. Derudover tilbydes tilvalg som metallak, elektrisk trækkrog og en Black Edition-pakke med sorte detaljer.

Xpeng G9 leveres nu med 21″ fælge og elektronisk anhængertræk som standard. Samtlige varianter får også Premium Lyd- og Komfortpakken, der blandt andet omfatter 22 højttalere med Dolby Atmos, OEKO-TEX-certificerede nappalædersæder med massage og elektrisk justerbare bagsæder.

Priserne for Xpeng G9 starter ved 499.900 kr. for Standard Range. Long Range koster 579.900 kr., mens Performance-udgaven koster 629.900 kr. Her kan metallak og Black Edition-udstyrspakke vælges som tilkøb.

Begge modeller er udstyret med LFP-batterier, der tillader daglig opladning til 100 % uden at påvirke batteriets levetid. Det giver mere praktisk rækkevidde i hverdagen sammenlignet med tidligere modeller.

Både G6 og G9 understøtter ekstremt hurtig opladning takket være Xpengs 800 V-teknologi og 5C-batterier. Det betyder, at opladning fra 10 til 80 % kan ske på omkring 12 minutter, afhængigt af variant og ladestander.

Herunder en oversigt over de nye versioners forbedrede rækkevidde og forbedringen i kilometer(WLTP):

Model

WLTP (2024)

Daglig brug (NCM)
80% SoC

WLTP (LFP)

Reel forbedring

G9 Standard | 460 km | 460 km | 502 km | +42 km
G9 Long Range | 570 km | 456 km | 585 km | +129 km
G9 Performance | 520 km | 416 km | 540 km | +124 km
G6 Standard | 435 km | 430 km | 440 km | +10 km
G6 Long Range | 570 km | 456 km | 525 km | +69 km
G6 Performance | 550 km | 440 km | 510 km | +70 km

De første G9-modeller forventes i danske showrooms i slutningen af juli, mens G6-modellerne ventes i slutningen af august. Du kan læse mere på Xpengs danske hjemmeside her.

Hvilke alternative elektriske SUV’er kan man overveje i samme segment som G6?

Tesla Model Y

Ford Mustang Mach-E

Hyundai Ioniq 5

Kia EV6

Danske priser på Xpengs opdaterede G6 og G9